*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_**

**din “\_\_\_”\_\_\_\_\_\_\_\_\_\_\_\_\_\_\_\_\_ 2019**

**mun. Chişinău**

**cu privire la alocarea mijloacelor financiare**

În temeiul art. 19 lit. g) şi art. 36 alin. (1) lit. b) din Legea finanțelor publice şi responsabilității bugetar-fiscale nr.181/ 2014 (Monitorul Oficial al Republicii Moldova, 2014, nr.223-230, art.519), Guvernul

**HOTĂRĂŞTE:**

1. Ministerul Finanțelor va aloca, din fondul de intervenție al Guvernului:

 1) 21700 lei - Ministerului Apărării pentru recuperarea cheltuielilor suportate la acordarea sprijinului autorităților publice centrale și locale la deblocarea tehnicii în zonele afectate în urma ninsorilor abundente, produse la 11-12 ianuarie 2019;

 2) 1400000 lei - Consiliului local al satului Cotiujeni, raionul Briceni pentru lichidarea consecințelor situației excepționale (vînt puternic) din 11 martie 2019, care a afectat casa de cultură și grădinița de copii;

3) 1231000 lei - Consiliului local al comunei Mîndrești, raionul Telenești pentru lichidarea consecințelor situației excepționale (vînt puternic) din 11 martie 2019, care a afectat gimnaziul ,,Dimitrie Cantemir”;

4) 29200 lei - Consiliului local al satului Chiștelnița, raionul Telenești pentru lichidarea consecințelor situației excepționale (furtună) din 11 martie 2019, care a afectat acoperișul casei de locuit a dnei Costin Maria.

1. Autoritățile publice nominalizate la pct.1, în calitate de beneficiari ai mijloacelor financiare alocate, vor perfecta, în modul stabilit, documentele necesare pentru finanțarea cheltuielilor în cauză.
2. Ministerul Finanţelor va finanța cheltuielile menționate în prezenta hotărâre pe măsura prezentării documentelor confirmative.
3. Prezenta hotărâre intră în vigoare la data publicării.

### Prim-ministru Pavel FILIP

**Contrasemnează:**

Ministrul afacerilor interne **Alexandru JIZDAN**

Ministrul apărării **Eugeniu STURZA**

Ministrul finanțelor **Ion CHICU**